1) Ustvarite učinek vizualne dvojnosti: Oblikovalci logotipov, ki so najbolj prepoznavni v svetu, izkoristijo učinek vizualne dvojnosti. S to tehniko oblikovalec premišljeno ustvari prikaz dveh slik z različnima pomenoma v eni sami.
2) Izbira barve logotipa je ključnega pomena: Zelo pomemben del dobrega logotipa je izbira primernih barv. Barve logotipa nikoli niso naključno izbrane, ampak nosijo pomen in so del izražanja nosilne ideje oblikovalca. Pri izbiri barv imate ogromno možnosti. Najpomembneje je, da je barva ali kombinacija barv privlačna za oči, da oživi simbol logotipa in poudari njegov pomen.
3) Izogibajte se klišejem: Mnogi oblikovalci logotipov se odločijo za uporabo že znanih logotipov, ki jih le nekoliko preoblikujejo. Poskusite se temu izogibati, saj kopiranje idej ostalih zagotovo ni lastnost, ki jo pripišemo dobremu oblikovalcu.
4) Ohranite preprostost: Kljub temu, da je naloga oblikovalca ustvariti nekaj izjemnega, ni nujno da mora biti kreacija zelo zapletena. Poleg tega vsi oblikovalci niso odlični ilustratorji, kar pa zdaleč ne pomeni, da ne morejo ustvariti odličnega logotipa. Tako kot v življenju nasploh, tudi pri oblikovanju logotipov pogosto velja, da je preprostost najboljša. To dokazujejo logotipi, ki jih poznamo prav vsi in so na spodnjih slikah. So zelo preprosti, ampak imajo močan pomen.
5) Upoštevajte sorazmerja in simetričnost: Za izdelavo simetričnega logotipa z dobrimi sorazmerji ne potrebujete visoke stopnje znanja iz geometrije. Pri izdelavi vašega logotipa si lahko pomagate s preprostimi geometrijskimi telesi, ki jih primerno kombinirate. Primer polaganja različnih krogov na površino je na spodnji sliki.
Če se vam kjub navedenim nasvetom za oblikovanje logotipa to zdi prezahtevna naloga ali pa ste preprosto prezasedeni, brezplačno oddajte svoje povpraševanje na omisli.si, kjer boste prejeli različne ponudbe lokalnih oblikovalcev, ki bodo izdelali odličen logotip samo za vas!